CELEX: 62015TN0440
Language: sl
Date: 2015-07-29 00:00:00
Title: Zadeva T-440/15: Tožba, vložena 29. julija 2015 – European Dynamics Luxembourg in drugi/Evropska agencija za zdravila

12.10.2015   
            
            
               SL
            
            
               Uradni list Evropske unije
            
            
               C 337/31
            
         Tožba, vložena 29. julija 2015 – European Dynamics Luxembourg in drugi/Evropska agencija za zdravila
   (Zadeva T-440/15)
   (2015/C 337/32)
   Jezik postopka: grščina
   
      Stranke
   
   
      Tožeče stranke: European Dynamics Luxembourg SA (Luxembourg, Luksemburg), Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Atene, Grčija), European Dynamics Belgium SA (Bruselj, Belgija) (zastopnika: I. Ampazis in M. Sfiri, odvetnika)
   
      Tožena stranka: Evropska agencija za zdravila
   
      Predlog
   
   Tožeče stranke Splošnemu sodišču predlagajo, naj:
   
               —
            
            
               zahtevo Evropske agencije za zdravila št. SC002 za opravljanje storitev (Request Form for Services) v okviru okvirnega sporazuma ΕΜΑ/2012/10/ICT, ki je bila tožečim strankam sporočena 22. maja 2015 z elektronsko pošto vodje osrednje službe za naročila, razglasi za nično; in
            
         
               —
            
            
               Evropski agenciji za zdravila naloži plačilo vseh stroškov tožečih strank.
            
         
      Tožbeni razlogi in bistvene trditve
   
   Tožeče stranke menijo, da je treba izpodbijano zahtevo za opravljanje storitev (Request Form for Services) na podlagi člena 263 PDEU razglasiti za nično, ker je EMA spremenila merila za dodelitev, določena v tehničnih specifikacijah, in uvedla nova merila v fazi pošiljanja zahteve za opravljanje storitev poslovnih analitikov (Business Analysts).